open-index/open-wikipedia-markdown huggingface dataset:
Cotton Comes to Harlem

***Cotton Comes to Harlem*** () je američka akcijska filmska komedija snimljena 1970. godine u režiji Ossieja Davisa, poznat jedno od prvih ostvarenja blaxploitation žanra.

Predstavlja adaptaciju istoimenog romana crnog književnika Chestera Himesa, šestog iz serije o Harlemskim detektivima. Protagonisti, koje tumače Godfrey Cambridge i Raymond St. Jacques su Gravedigger Jones i Coffin Ed Jones, dva crna njujorška policijska detektiva koji započinju istragu drske pljačke izvedene na skupu tokom kojeg je korumpirani samozvani pastor (čiji lik tumači Calvin Lockhart) od harlemske pastve prikupljao sredstva za navodni egzodus u Afriku. Film je doživio uspjeh te je dvije godine kasnije snimljen nastavak pod naslovom *[[Come Back, Charleston Blue]]*.

## Uloge
* Godfrey Cambridge ... Gravedigger Jones 
* Raymond St. Jacques ... Coffin Ed Johnson 
* Calvin Lockhart ... Deke O'Malley 
* Judy Pace ... Iris 
* Redd Foxx ... Uncle Budd / Booker Washington Sims 
* Emily Yancy ... Mabel 
* John Anderson ... Bryce 
* Lou Jacobi ... Goodman 
* Eugene Roche ... Anderson 
* J.D. Cannon ... Calhoun 
* Mabel Robinson ... Billie 
* Dick Sabol ... Jarema 
* Cleavon Little ... Lo Boy 
* Theodore Wilson ... Barry
* Leonardo Cimino ... Tom
* Don Bexley

## Izvori

## Vanjske veze
* 
*
The Executioner (film, 1970)

***The Executioner*** () je britansko-američki špijunski film snimljen 1970. godine u režiji Sama Wanamakera. Protagonist, čiji lik tumači George Peppard je agent britanske tajne službe MI5 koji je jedva preživio misiju u kojoj su ga u zasjedi čekali sovjetski agenti, te postaje uvjeren kako je to djelo jednog od njegovih kolega koji radi kao krtica. Radnja prikazuje kako ga odlučuje sam raskrinkati i sam mu presuditi.

## Uloge
* George Peppard ... John Shay
* Joan Collins ... Sarah Booth
* Judy Geeson ... Polly Bendel
* Oskar Homolka ... Racovsky
* Charles Gray ... Vaughan Jones
* Nigel Patrick ... Puk. Scott
* Keith Michell ... Adam Booth
* George Baker ... Phillip Crawford
* Alexander Scourby ... Professor Parker
* Peter Bull ... Butterfield
* Ernest Clark ... Roper
* Peter Dyneley ... Balkov

## Izvori

## Vanjske veze
* 
* 
*
Godfrey Cambridge

**Godfrey MacArthur Cambridge** (26. februar 1933 - 29. novembar 1976) je bio američki glumac i komičar, koji je početkom 1970-ih stekao slavu kao jedan od najpopularnijih crnih komičara.

Umro je iznenada od srčanog udara na setu TV-filma *[[Victory at Entebbe]]* gdje je trebao glumiti ugandskog predsjednika Idi Amina.

## Filmografija

## Vanjske veze
* 
* 
* 
*
Nacionalni spomenici u Gacku

Na listi nacionalnih spomenika Bosne i Hercegovine za opštinu Gacko se nalaze sljedeći spomenici:
* Crkva sv. Nikole u Srđevićima
* Džamija u Kazancima (džamija Osman-paše Kazanca)
* Džamija u Pridvorici
* Stari grad Ključ (Gacko) i Ključka džamija (Džamija Ajnebeg deda, Džamija ključkih kapetana ili Starica) sa haremom u Ključu. Mjesto Ključ nalazi se jugozapadno od Gacka. Od Gatačkog polja dijeli ga planina Baba (1.737 m).
## Reference
Una vita violenta (film)

***Una vita violenta*** () je italijansko-francuski crno-bijeli igrani film snimljen 1962. godine u režiji Paola Heuscha i Brunella Rondija. Po žanru je drama, a temelji se na istoimenom romanu Pier Paola Pasolinija. Protagonist, čiji lik tumači Franco Citti, je Tommaso, mladić koji odrasta u Pietralati, siromašnom i besperspektivnom prigradskom naselju Rima, i čiji se život vrti oko sitnih krađa i kriminala. Radnja prikazuje kako sa vremenom pokušava promijeniti svoj život, ali mu se u tome ispriječi okrutna igra sudbine.

## Vanjske veze
*
Nacionalni spomenici u Kalinoviku

Na listi nacionalnih spomenika Bosne i Hercegovine za opštinu Kalinovik se nalaze sljedeći spomenici:
* Nekropola stećaka Čengića bara, istorijsko područje,
* Nekropola stećaka Gvozno, istorijsko područje.
## Reference
Nacionalni spomenici u Foči-Ustikolini

Na listi nacionalnih spomenika Bosne i Hercegovine za opštinu Foča-Ustikolina se nalaze sljedeći spomenici:
* Groblje na Presjeci, grobljanska cjelina
* Historijsko područje Modro Polje, istorijsko područje
* Most na Kožetini, istorijski spomenik
* Zebina Šuma, istorijsko područje
## Reference
Die dritte Generation

***Die dritte Generation*** () je zapadnonjemačka filmska komedija u režiji Rainera Wernera Fassbindera premijerno prikazana 1979. godine. Velikom dijelom inspirirana aktualnim događajima, vezanih uz terorističku kampanju radikalno lijeve organizacije Frakcija crvene armije, radnja prikazuje kako grupa naoružanih radikalnih ljevičara upada u sjedište multinacionalne korporacije i njenog direktora (čiji lik tumači Eddie Constantine) uzima za taoca, tražeći od zapadnonjemačkih vlasti da puste sve političke zatvorenike, ali i kako njihovi planovi propadaju zbog nespretnosti. *Der dritte Generation* je nakon premijere u Cannesu kritičare uglavnom ostavio hladnim, dok je u Zapadnoj Njemačkoj izazvao kontroverze, pa i nasilne incidente prilikom kino-prikazivanja.

## Uloge

* Eddie Constantine ... P.J. Lurz
* Hanna Schygulla ... Susanne Gast
* Margit Carstensen ... Petra Vielhaber
* Bulle Ogier ... Hilde Krieger
* Volker Spengler ... August
* Raúl Gimenez ... Paul
* Hark Bohm ... Gerhard Gast
* Günther Kaufmann ... Franz Walsch

* Vitus Zeplichal ... Bernhard von Stein
* Udo Kier ... Edgar Gast
* Harry Baer ... Rudolf Mann
* Y Sa Lo ... Ilse Hoffmann
* Jürgen Draeger ... Hans Vielhaber
* Claus Holm ... Otac Gast
* Lilo Pempeit ... Majka Gast

## Vanjske veze
*
*Critical analysis of "The Third Generation" by Critical-Film.com reviewer Scott Wood
Nacionalni spomenici u Višegradu

Na listi nacionalnih spomenika Bosne i Hercegovine za opštinu Višegrad se nalaze sljedeći spomenici:
* Nekropola sa stećcima na lokalitetu Grebnice u naselju Drinsko,
* Most Mehmed-paše Sokolovića, istorijski spomenik,
* Prahistorijski tumulus i nekropola sa stećcima na lokalitetu Mramorje u zaseoku Raonići, Kaoštice, istorijsko područje).
## Reference
Lili Marleen (film)

***Lili Marleen*** je zapadnonjemački igrani film snimljen  u režiji Rainera Wernera Fassbindera i premijerno prikazan 1981. godine. Po žanru je ljubavna drama, a temelji se na autobiografskoj knjizi pjevačice Lale Andersen, mada je Fassbinder u scenariju izmijenio imena i dodao niz detalja kojih nije bilo u stvarnom životu. Protagonistica, čiji lik tumači Hanna Schygulla, je pjevačica Willie koja 1938. godine snima pjesmu ***Lili Marleen*** koja će u Drugom svjetskom ratu postati veliki hit među pripadnicima njemačkih oružanih snaga. Radnja prikazuje probleme koje za Willie kod nacističkih vlasti izaziva njena ljubavna veza sa jevrejskim kompozitorom (čiji lik tumači Giancarlo Giannini) koji živi u neutralnoj Švicarskoj.

## Vanjske veze
* 
* ''Lili Marleen''. Rainer Werner Fassbinder Foundation, Berlin; Film- und Hintergrundinformationen
* ''Lili Marleen'' auf filmportal.de
*
Berlin Alexanderplatz (TV serija)

***Berlin Alexanderplatz*** je zapadnonjemačko-italijanska televizijska miniserija snimljena u režiji Rainera Wernera Fassbindera premijerno prikazana 1980. godine, poznata kao jedno od najznačajnijih ostvarenja Fassbinderove filmografije.

Predstavlja drugu po redu ekranizaciju istoimenog romana Alfreda Döblina. Protagonist, čiji lik tumači Günter Lamprecht, je Franz Bieberkopf, sitni kriminalac nakon četiri godine zatvora izlazi na slobodu i pokušava započeti novi život na ulicama Berlina pred kraj weimarskog perioda. Serija se sastoji od 14 epizoda, od kojih prva i posljednja ima dužinu cjelovečernjeg filma; prvi put je prikazana na Venecijanskom filmskom festivalu, i to "u komadu", pa se ponekad zbog ukupne dužine od 894 minuta navodi kao jedan od najdužih igranih filmova ikada napravljenih.

Seriju je početkom 1980-ih na programu JRT emitirala Radiotelevizija Zagreb.

## Vanjske veze
* 
* 
* Essay zu Fassbinders 'Berlin Alexanderplatz' als Literaturverfilmung
Die Sehnsucht der Veronika Voss

***Die Sehnsucht der Veronika Voss*** () je zapadnonjemački crno-bijeli igrani film snimljen u režiji Rainera Wernera Fassbindera i premijerno prikazan 1982. godine. Po žanru je drama, a scenario je inspiriran stvarnim životom filmske zvijezde Sybille Schmitz. Radnja se događa 1955. godine kada sportski novinar (čiji lik tumači Hilmar Thate) upoznaje sada zaboravljenu glumicu koja je doba Trećeg Reicha bila velika filmska zvijezda. Film je prikazan na Berlinskom festivalu gdje je osvojio Zlatni medvjed. Predstavlja treći i završni dio BRD trilogije posvećene historiji poratne Zapadne Njemačke.

## Vanjske veze
*
*Lost Film Comments: Review
*''Sweet Death: Veronika Voss Production History'' an essay by Michael Töteberg at the Criterion Collection
Querelle (film)

***Querelle*** je zapadnonjemačko-francuski igrani film snimljen 1982. godine na engleskom jeziku u režiji Rainera Wernera Fassbindera kome je to bio posljednji film. Predstavlja adaptaciju istoimenog romana francuskog pisca Jeana Geneta. Naslovni protagonist, koga tumači Brad Davis, je amoralni belgijski mornar koji dolazi u francusku luku Brest i upušta se u niz kriminalnih aktivnosti, manipulirajući pri tome sa muškarcima koji se u njega zaljubljuju. *Querelle*, koji je premijeru imao nekoliko mjeseci nakon Fassbinderove iznenadne smrti, sadržavao je nekoliko za tadašnje standarde neuobičajeno eksplicitnih homoerotskih scena, te je u nizu zemalja imao problema sa cenzurom.

## Vanjske veze
* 
* ''Querelle'', Film- und Hintergrundinformationen, Rainer Werner Fassbinder Foundation, Berlin
* ''Querelle'' bei Filmportal.de
* Kritik von U. Behrens  bei filmzentrale
* Jeanne Moreau: ''Each man kills the thing he loves'' (Song)
Nacionalni spomenici u Rudom

Na listi nacionalnih spomenika Bosne i Hercegovine za opštinu Rudo se nalaze sljedeći spomenici:
* Most na Viševskom potoku u Dolovima, istorijski spomenik  
## Reference
The Invincible Six

***The Invincible Six*** () je iransko-američki pustolovni film snimljen 1970. godine u režiji Jeana Negulescoa. Temelji se na romanu *The Heroes of Yucca* australijskog pisca Michaela Barreta. Protagonisti su međunarodni krimninalci koji nako neuspješnog pokušaja da u Teheranu ukradu krunske dragulje od policije bježe u unutrašnjost gdje će pronaći utočište u jednom selu, a potom seljane pristati obraniti od lokalnih razbojnika. *The Invincible Six*, koji su kritičari proglasili jednim od brojnih varijacija na koncept znamenitog filma *[[Sedam samuraja]]*, sadrži brojne scene najpoznatijih turističkih atrakcija tadašnjeg Irana, koje, između ostalih, uključuju i Persepolis. Negulescou je to, pak, bio posljednji film u karijeri.

## Uloge
* Stuart Whitman ... Tex
* Elke Sommer ... Zari
* Curd Jürgens ... Baron Karl von Bitterhofen
* James Mitchum  ...  Nazar
* Ian Ogilvy ... Ronald
* Behrouz Vossoughi ... Jahan
* Lon Satton ... Mike
* Isarco Ravaioli ... Giorgio
* Pouri Banayi ... Jahan's wife

## Izvori
Capriccio all'italiana

***Capriccio all'italiana*** () je italijanska omnibus filmska komedija snimljena 1968. godine. Nastala je u produkciji Dina de Laurentiisa i sastoji se od pet epizoda napravljenih u stilu *[[commedia all'italiana]]*.

## Vanjske veze
* 
* 
* 
*
BRD trilogija

***BRD trilogija*** () je naziv za ciklus od tri igrana filma njemačkog sineasta Rainera Wernera Fassbindera posvećenog historiji Zapadne Njemačke (čiji je službeni naziv, kao i kod današnje ujedinjene Njemačke, bio Bundesrepublik Deutschland, ili skraćeno BRD) 1950-ih. Sastoji se od filmova pod naslovima *[[Brak Marije Braun]]* (1979), *[[Lola (film, 1981)|Lola]]* (1981) i *[[Čežnja Veronike Voss]]* (1982). Iako se sva tri filma razlikuju po stilu (pa je tako *Veronika Voss* napravljena u crno-bijeloj tehnici, a *Lola* po općem tonu daleko vedrija od ostala dva), sva tri filma su radnjom smještena u 1950-e i u sva tri filma su glavni likovi žene. Fassbinder ih je bio zamislio kao dio šireg ciklusa, odnosno imao je namjeru proširiti ih sa filmovima koji obrađuju kasnije periode u historiji Zapadne Njemačke, ali ga je u tome prekinula smrt.

## Vanjske veze
*The Rainer Werner Fassbinder Foundation
*''Heartbreak House: Fassbinder's BRD Trilogy'' an essay by Kent Jones at the Criterion Collection
Lale Andersen

**Lale Andersen** (23. mart 1905 &ndash; 29. august 1972) bila je njemačka pjevačica i glumica, najpoznatija po pjesmi *[[Lili Marleen]]* koju je snimila 1939. godine i koja je u Drugom svjetskom ratu stekla izuzetnu popularnost među pripadnicima njemačkih oružanih snaga, ali i savezničkim vojskama. Andresen je nakon rata godine 1961. sa pjesmom *Einmal sehen wir uns wieder* zastupala Zapadnu Njemačku na natjecanju za Pjesmu Eurovizije.

Nedugo pred smrt je napisala autobiografsku knjigu *Der Himmel hat viele Farben* koja je postala bestseler, i na temelju koje će znameniti sineast Rainer Werner Fassbinder snimiti kvazibiografski film *[[Lili Marleen (film)|Lili Marleen]]* gdje lik temeljen na njoj tumači Hanna Schygulla.  

## Vanjske veze
* 
* Lale biography (in German)
* Biodata (in German with photos)
* Lale while at BFN, Hamburg, 1946.
Lola (film, 1981)

***Lola*** je zapadnonjemački igrani film snimljen 1981. godine u režiji Rainera Wernera Fassbindera. Po žanru je drama, a naslovna protagonistica, čiji lik tumači Barbara Sukowa je prostitutka čiji su klijenti građevinski i drugi poduzetnici u zapadnonjemačkom gradu Coburgu  koji se naglo bogate za vrijeme privrednog čuda 1950-ih. Radnja prikazuje kako se u nju, ne znajući kako zarađuje za život, zaljubi građevinski inspektor (čiji lik tumači Armin Mueller-Stahl) čije pošteno obavljanje posla staje na žulj lokalnim moćnicima. *Lola* predstavlja drugi dio BRD trilogije posvećene historiji poratne Zapadne Njemačke.

## Vanjske veze
* 
*''Lola'', Film- und Hintergrundinformationen, Rainer Werner Fassbinder Foundation, Berlin
*''Lola'' bei Filmportal.de
*Ausführliche Filmkritik ''Lola''  Georg Seeßlen, zuerst erschienen bei: epd Film 6/92
*''Lola'' Trailer bei New-Video.de
Charles Horman

**Charles Edmund Lazar Horman** (15. maj 1942 &ndash; 18. septembar 1973) bio je američki novinar i sineast, poznat po tome što je neposredno nakon državnog udara u Čileu bio uhapšen i likvidiran od u puču uspostavljenog desničarskog pro-američkog režima. Hormanova je sudbina postala poznata zahvaljujući naporima njegove supruge Joyce i oca, poslovnog čovjeka Edmunda Hormana, koji je bio doletio u Čile kako bi istraživao nestanak svog sina koga je vojska bila dovela u zloglasni improvizirani zatvor na Nacionalnom stadionu. Hormanovi su postali uvjereni da je u nestanku i likvidaciji važnu ulogu igrala američka vlada, zabrinuta da bi Charles Horman mogao imati dokaze o američkom učešću u puču i krvavim događajima koji su uslijedili. Ti su navodi bili djelomično potvrđeni kada je 1999. godine sa nekoliko dokumenata State Departmenta skinuta oznaka tajnosti. Čileanski sud je 2015. dvojicu oficira osudio na višegodišnje zatvorske kazne zbog uloge u Hormanovom ubistvu.

Slučaj Horman je 1978. opisan u knjizi *The Execution of Charles Horman: An American Sacrifice* američkog publicista Thomasa Hausera, a ona je četiri godine kasnije postala predloškom za igrani film *[[Missing (film, 1982)|Nestali]]* u kome je Hormanov lik tumačio John Shea.

## Izvori

## Vanjske veze

* Charles Horman Truth Foundation
* State Dept. Memos regarding Horman (both the blacked-out version given to the family and the more complete version released in 1999)
* Was U.S. Journalist Charles Horman Killed by Chile’s Coup Regime With Aid of His Own Government? (interview with widow Joyce Horman)
*
Amore e rabbia

***Amore e rabbia*** () je italijansko-francuski omnibus film snimljen 1969. godine. Sastoji se od šest kratkih segmenata, koje su režirali različiti režiseri, a kojima je zajednićko da su inspirirani novozavjetnim Isusovim parabolama, ali su radnjom smještene u suvremeni svijet.

## Uloge
**Discutiamo, discutiamo**, rež. Marco Bellocchio i Elda Tattoli
*Marco Bellocchio ... Predavač

**Agonia**, rež. Bernardo Bertolucci
*Julian Beck ... Umirući čovjek
*Jim Anderson
*Judith Malina
*Giulio Cesare Castello ... Svećenik
*Adriano Aprà ... Službenik
*Fernaldo Di Giammatteo
*Petra Vogt
*Romano Costa ... Službenik
*Milena Vukotic ... Bolničarka

**L'Amore**, rež. Jean-Luc Godard
*Christine Guého
*Nino Castelnuovo
*Catherine Jourdan
*Paolo Pozzesi

**L'indifferenza**, rež. Carlo Lizzani
*Tom Baker

**La sequenza del fiore di carta**, rež.  Pier Paolo Pasolini
*Ninetto Davoli ... Riccetto
*Rochelle Barbini ... Djevojčica
*Aldo Puglisi ... Dio

## Vanjske veze
*
Porcile (film)

***Porcile*** () je italijansko-francuski igrani film snimljen 1969. godine u režiji Pier Paola Pasolinija. Po strukturi je omnibus, a sastoji se od dva dijela.

## Radnja
Film prikazuje dvije paralelne priče. Prva se događa oko 1500. na Siciliji i prikazuje mladića (čiji lik tumači Pierre Clémenti) koji luta vulkanskim krajolikom (snimljeno u okolini Etne) i koji, mučen glađu, počinje ubijati ljude i prakticirati kanibalizam. On udružuje snage s razbojnikom i pustoši selo. Na kraju, on i njegova družina bivaju uhićeni, a na njegovom pogubljenju on recitira čuvijeni slogan iz filma: "Ubio sam svog oca, jeo sam ljudsko meso i drhtim od radosti." Priča govori o ljudskoj sposobnosti destrukcije i pobuni protiv društvenih preduvjeta koji su implicirani protiv nje.

Druga priča je o Herr Klotzu, njemačkom industrijalcu i njegovom mladom sinu Julianu (Jean-Pierre Léaud) koji žive u Njemačkoj 1960-ih. Julian, umjesto da provodi vrijeme sa svojom radikalno politiziranom zaručnicom Idom, radije gradi odnose sa svinjama. Herr Klotz, s druge strane, sa svojim odanim pomoćnikom Hansom Guentherom, pokušava riješiti svoje rivalstvo s kolegom industrijalcem Herdhitzeom. Dvojica industrijalaca udružuju snage dok Juliana jedu svinje u štali. Herdhitze namjerava zataškati događaj. Priča pokušava uspostaviti vezu između Trećeg Reicha i Wirtschaftswunder Njemačke.

## Prijem
Na web stranici Rotten Tomatoes, agregatoru recenzija, film ima ocjenu od 56% na temelju 9 kritičara, s prosječnom ocjenom od 5,7/10.

## Izvori


## Vanjske veze
*
Comizi d'amore

***Comizi d'amore*** () je italijanski crno-beli dugometražni dokumentarni film u režiji Pier Paola Pasolinija i premijerno prikazan 1964. godine.

U njemu se Pazolini bavi temom seksa, odnosno načina na koji se italijansko, nominalno konzervativno i katoličko, društvo odnosi prema ovoj pojavi u vreme burnih kulturnih promena izazvanih posleratnim ekonomskim bumom. U tu svrhu, Pasolini putuje zemljom i postavlja pitanja širokom spektru sagovornika - od male dece, običnih ljudi do svojih prijatelja, uključujući poznate ličnosti i ugledne intelektualce.

## Sadržaj
Pasolini ispituje predstavnike različitih društvenih slojeva o temama kao što su nevinost, prostitucija, homoseksualnost i seksualno obrazovanje. Intervjui su urađeni u Italiji. Sveobuhvatne teme su seksualno neznanje, konfuzija i konzervativizam. Film je podeljen na četiri velika dela, nazvana "Ricerche" (bukvalno, „Istraživanja“), plus kratak prolog, u kojem Pasolini pita decu u siromašnom kraju odakle dolaze bebe (odgovori uključuju „cveće“, „roda“, „Isus i Bog“ i „moj ujak“) i epilog, u kome Pasolini recituje jednu od svojih pesama o braku. Uključeni su i razgovori sa priznatim autorom i Pasolinijevim prijateljem, Albertom Moraviom, psihologom Cesarom Musattijem, pesnikom Giuseppeom Ungarettijem, i grupom od tri žene novinarke, uključujući Orianu Falacci.

## Struktura
Film je podeljen na različite delove u zavisnosti od tema koje se obrađuju ili različitih oblasti Italije gde su intervjui snimani.

### Prva polovina filma

* Prvo istraživanje - Vidimo neku vrstu putnika koji ide po Italiji da ispita Italijane o njihovim seksualnim preferencama, sa najiskrenijom namerom da ih razume i verno izvesti.
** Kako Italijani pozdravljaju ideju o filmovima ovog žanra?
** Kako se ponašaju kada se suoče sa idejom o važnosti seksa u životu?
* Drugo istraživanje - Gađenje ili sažaljenje?

### Druga polovina filma

* Treće istraživanje - Prava Italija?
** Susreti na rimskim plažama ili seks kao seks
** Susreti na plažama Milana ili seks kao hobi
** Susreti na južnim plažama ili seks kao čast
** Susreti na kupalištu ili seks kao uspeh
** Susreti na (popularnim) toskanskim plažama ili seks kao zadovoljstvo
** Susreti na toskanskim plažama (buržoazija) ili seks kao dužnost
* Četvrto istraživanje - Odozdo i iz dubina

## Bibliografija

* 

## Izvori


## Vanjske veze
*
Appunti per un film sull'India

***Appunti per un film sull'India*** () je italijanski kratki dokumentarni film snimljen 1968. godine u režiji Pier Paola Pasolinija. Nastao je za vrijeme Pasolinijevog putovanja u Indiju, prilikom kojeg se nastojao pripremiti za snimanje svog nikad napravljenog filma o maharadži koji žrtvuje vlastiti život kako bi nahranio tigra. Pasolini je u filmu prikazivao svakodnevni život, ali i burne promjene koje je Indija proživljavala u prvim decenijama nezavisnosti.

## Vanjske veze
*
Missing (film, 1982)

***Missing*** () je američki igrani film snimljen 1982. godine u režiji Costa-Gavrasa. Po žanru je dokudrama, a temelji se na knjizi publicista Thomasa Hausera koji je opisao slučaj Charlesa Hormana, američkog novinara uhapšenog i likvidiranog od strane čileanske vojske nedugo nakon puča kojim je 1973. godine svrgnut ljevičarski režim predsjednika Salvadora Allendea. Protagonisti, koje tumače Sissy Spacek i Jack Lemmon su Hormanova supruga Beth i otac Edmund koji ga pokušavaju nakon Charlesovog nestanka pokušavaju rasvijetliti njegovu sudbinu. Radnja prikazuje kako im pri tome stalne zapreke čine američki diplomati koji im stalno daju krive informacije, te sa vremenom postaju uvjereni kako je sama američka vlada igrala ulogu u Charlesovoj likvidaciji.

Film je bio napravljen u vrijeme kada je u Čileu na vlasti još uvijek bio u puču uspostavljen Pinochetov režim, te je za lokacije korišten Meksiko. Ukupan budžet je iznosio 9,5 miliona US$, a zbog čega je postao najskuplji film u Gavrasovoj filmografiji. Kritičari su posebno hvalili Lemmonovu ulogu, a to je potvrđeno i na Kanskom festivalu gdje je *Missing* trijumfirao, podijelivši Zlatnu palmu sa turskim filmom *[[Yol]]*, a Lemmon dobio Nagradu za najboljeg glumca.

  
## Uloge
* Sissy Spacek ... Beth Horman 
* Jack Lemmon ... Edmund Horman
* Melanie Mayron ... Terry Simon
* John Shea ... Charles 'Charlie' Horman
* Charles Cioffi ... Kap. Ray Tower, USN
* David Clennon ... Konzul Phil Putnam
* Richard Venture ... Ambasador SAD
* Jerry Hardin ... Pukovnik Sean Patrick
* Richard Bradford ... Andrew Babcock
* Joe Regalbuto ... Frank Teruggi
* Keith Szarabajka ... David Holloway
* John Doolittle ... David McGeary
* Janice Rule ... Kate Newman
* Ward Costello ... Kongresnik
* Hansford Rowe ... Senator
* Tina Romero ... Maria
* Richard Whiting ... Državnik

## Reference

## Reference

## Vanjske veze
* 
* 
*''Missing: “Who Would Care About Us If We Disappeared?”'' an essay by Michael Wood at the Criterion Collection
Yol

***Yol*** () je tursko-švicarsko-francuski igrani film snimljen 1982. godine u režiji Yilmaza Güneya, poznat kao jedno od najuspješnijih i najhvaljenijih ostvarenja u historiji turske kinematografije, ali i dramatičnim i neobičnim okolnostima nastanka.

Po žanru je drama, a protagonisti su petorica osuđenika koja su privremeno otpuštena iz zatvora. Radnja prikazuje kako odlaze kod svojih porodica u siromašne i zabačene krajeve Turske, te se suočavaju sa tamošnjim problemima kao što su drevni običaji poput ubijanja iz časti, endemskog kriminala, ali i sukoba između turskih vlasti i kurdske manjine.

Güney, poznat po svojim ljevičarskim uvjerenjima, je film započeo u vrijeme kada je izdržavao 19-godišnju zatvorsku kaznu zbog ubistva javnog tužioca. Kao i u nekoliko prethodnih slučajeva, nije mogao neposredno režirati film, te je umjesto toga davao detaljne instrukcije svojim suradnicima. Prvi od njih je bio Erden Kıral, sa čijim materijalom nije bio zadovoljan; umjesto toga je angažirao Şerifa Görena koji je uspio dovršiti film. Godine 1981. je Güney uspio pobjeći iz zatvora te pronaći utočište u Švicarskoj, gdje je montirao konačnu verziju, premijerno prikazanu na Kanskom festivalu. Ona je doživjela trijumf, te je podijelila Zlatnu palmu zajedno sa američkim filmom *[[Missing (film, 1982)|Missing]]*.

Usprkos tih uspjeha, u samoj Turskoj, gdje je je 1980. vladao režim generala Evrena uspostavljen vojnim pučem, *Yol* je bio zabranjen, te je zabrana ostala na snazi sve do 1999. godine.

## Izvori

## Vanjske veze
* 
* 
* Filmpot page for the film
Vojvodstvo Parma

**Vojvodstvo Parma** (talijanski: *Ducato di Parma e Piacenza*), bilo je dio Svetog Rimskog Carstva u Sjevernoj Italiji, koje je uz manje prekide za Napoleonskih ratova egzistiralo od 1545. do 1859. godine.

## Historija
Vojvodstvo Parma nastalo je 1545. kad je papa Pavao III Farnese gradove Parmu i Piacenzu, zajedno sa njihovom okolicom, izdvojio iz Papinske Države i uzdigao taj teritorij u rang vojvodstva, kako bi osigurao tron i titulu svom nezakonitom sinu Pieru Luigiju Farneseu. Kad je Pier Luigi umro 1547. nastavili su vladati njegovi nasljednici kao vojvode sve do 1731. kad je umro posljednji muški nasljednik iz porodične dinastije Farnese. Tada je Vojvodstvo dano španjolskim Bourbonima, točnije Don Carlosu (budućem kralju Carlosu III) koji je vladao Parmom kao Vojvoda Carlo I.

Osim jednog kratkog prekida, španjolski Bourboni vladali su Vojvodstvom sve do 1808. kada ga je formalno anektiralo Prvo Francusko Carstvo, kao jedan od svojih departmana pod imenom Taro (Département du Taro). Na Bečkom kongresu je 1814. odlučeno da se vojvodstvo preda Napoleonovoj supruzi Mariji Louisi. Kad je ona umrla 1847. Vojvodstvo Parma i Piacenza vraćeno je Bourbonima, čija je vladavina uzdrmana revolucionarnim događanjima i atentatom na posljednjeg vojvodu Carla III. Nakon njega vladala je njegova žena Luisa Maria Bourbonska, kao regent umjesto svog maloljetnog sina Roberta. Ona je zbog silnih pritisaka prenijela svoje ovlasti na privremenu vladu 9. juna 1859. koja je utrla put ujedinjenju Vojvodstva sa Kraljevina Pijemont-Sardinija u martu 1860. To je isto bilo privremeno jer je 1861. došlo do Ujedinjenja Italije.

## Povezano
* Dinastija Farnese

## Reference

## Vanjske veze

* ''Duchy of Parma and Piacenza'' (na portalu Encyclopædia Britannica)
Nacionalni spomenici u Istočnoj Ilidži

Na listi nacionalnih spomenika Bosne i Hercegovine za opštinu Istočna Ilidža se nalaze sljedeći spomenici:
* Gradac na Ilinjači u Gornjem Kotorcu, arheološko područje,
* Nekropola sa stećcima i nišanima u Krupcu, istorijsko područje,
* Nekropola sa stećcima na lokalitetu Crnač u Donjem Kotorcu, istorijsko područje.
## Reference
Milano Marittima

**Milano Marittima** je samo frazione od 1 524 stanovnika u općini Cervia, u talijanskoj regiji Emilia-Romagna - Provincija Ravenna.

## Geografija

Milano Marittimo leži na obali Jadranskog mora udaljen dvadesetak kilometara jugoistočno od centra Ravenne.
On je danas poznato ljetovalište na Rivijeri Romagnola.

## Historija

Historija Milano Marittime nije veća od jednog vijeka, kako je rođen nastojanjem jedne milanske firme dobio je i takvo ime - **Morski Milano**.

Sve je počelo 1907 projektom milanske firme *Maffei*, da na terenu uz more, nedaleko Cervije izgradi novo turističko naselje. *Maffei* je 14. augusta 1912. dobio koncesiju za izgradnju novog ljetovališta sa vilama, kućama i vrtovima.

Nakon Drugog svjetskog rata započeo je pravi građevinski bum, čak je izgrađen i neboder visok 80 m.

## Reference

## Vanjske veze

* ''Comune di Cervia'' (na portalu Comune di Cervia)
A Walk in the Spring Rain

***A Walk in the Spring Rain*** () je američki ljubavni film snimljen 1970. godine u režiji Guya Greena. Predstavlja adaptaciju istoimenog romana Rachel Maddux. Protagonistica, čiji lik tumači Ingrid Bergman je supruga njujorškog profesora koja sa mužem napušta grad kako bi živjela u zabačenom dijelu Tennesseeja. Radnja prikazuje kako upoznaje svog šarmantnog susjeda (čiji lik tumači Anthony Quinn) te sa njim započinje ljubavnu vezu koja će na kraju dovesti do tragičnih posljedica.

## Uloge
* Anthony Quinn ... Will Cade
* Ingrid Bergman ... Libby Meredith
* Fritz Weaver ... Roger Meredith
* Katharine Crawford ... Ellen Meredith
* Tom Holland ... Boy (as Tom Fielding)
* Virginia Gregg ... Ann Cade
* Mitchell Silberman ... Bucky
* Janet Nelson Chadwick ... Singer at Festival (segment "Oh Shenandoah")

## Izvori

## Vanjske veze
* 
* 
* 
* Photo Gallery from the filming of ''A Walk in the Spring Rain'' in Knoxville, TN
Der Stand der Dinge

***The State of Things*** () je crno-bijeli igrani film u režiji Wima Wendersa. Po žanru je drama, a protagonist, koga tumači Patrick Bauchau je filmaš koji nastaoji snimiti postapokaliptički SF-film u Portugalu. Radnja prikazuje kako produkcija ostane bez novac, a producent nestane, te ga režiser nastoji tražiti u Los Angelesu. *The State of Things* se odlikovao brojnim referencama na historiju filma, te je nakon premijere na venecijanskoj Mostri dobio izvrsne kritike i osvojio Zlatni lav. Godine 1994. je Wenders snimio svojevrsni nastavak pod naslovom *[[The Lisbon Story]]*.

## Izvori

## Vanjske veze
* 
*
Le mura di Sana

***Le mura di Sana*** () je italijanski kratki dokumentarni film snimljen u režiji Pier Paola Pasolinija i premijerno prikazan početkom 1971. godine. Napravljen je za vrijeme Pasolinijevog boravka u Jemenu i prikazuje tamošnji grad Sana'u i njegovu drevnu arhitekturu. Pasolini je film zamislio kao poziv UNESCO-u da zaštiti grad, za koji je bio uplašen da će biti uništen modernom arhitektirom.

Godine 1986. je UNESCO Sana'au proglasio dijelom svjetske baštine.

## Vansjke veze
*
Ostia (film)

***Ostia*** je italijanski igrani film snimljen 1970. godine u režiji Sergija Cittija. Po žanru je drama, a protagonisti, koje tumače Laurent Terzief i Franco Citti su dva brata koja su odrasla u siromašnom i "problematičnom" rimskom prigradskom naselju Ostia te se bave vandalizmom, i sitnim kriminalom. Radnja prikazuje kako u njihov život ulazi mlada žena (čiji lik tumači Anita Sanders) koja će dovesti do tragičnog sukoba.

## Uloge

* Laurent Terzieff: Bandiera
* Franco Citti: Rabbino
* Anita Sanders: Monica
* Ninetto Davoli: Fiorino
* Lamberto Maggiorani: Monicin otac
* Celestino Compagnoni: otac Bandiere i Rabbina

## Vanjske veze
*
Porno-Teo-Kolossal

***Porno-Teo-Kolossal*** je igrani film koga je italijanski režiser Pier Paolo Pasolini započeo snimati 1975. godine, ali koji je ostao nedovršen uslijed njegove nasilne smrti. Pasolini je film zamislio kao svojevrsnu biblijsku alegoriju smještenu u suvremeni svijet. Protagonist je trebao biti jedan od Tri kralja rodom iz Napulja koga repatica na nebu vodi na putovanje gdje mu društvo čini sluga za koga se ispostavi da je anđeo. Pasolini je za ulogu mudraca uzeo znamenitog napolitanskog glumca i pisca Eduarda Di Filippa kojemu je povjerio i snimanje dijaloga.

Godine 1996. je Pasolinijev suradnik Sergio Citti režirao film *[[I magi randagi]]* koji koristi sličan koncept, a samo snimanje filma je djelomično rekonstruirano u biografskom filmu *[[Pasolini (film)|Pasolini]]* iz 2014. godine.
Lisbon Story

***Lisbon Story*** () je njemačko-portugalski igrani film snimljen 1994. godine u režiji Wima Wendersa. Predstavlja nastavak Wendersovog nagrađivanog filma *[[Stanje stvari]]*. Protagonist, čiji lik tumači Rüdiger Vogler, je audio-inženjer koga je tajanstveni filmski režiser Friedrich Munro (čiji lik tumači Patrick Bauchau) angažirao za snimanje filma u Portugalu. Radnja prikazuje kako Munro iznenada nestaje, te ga protagonist traži doživljavajući svakakve pustolovine. *Lisbon Story* je poznat po tome što se u filmu nekoliko portugalskih slavnih ličnosti pojavljuje tumačeći same sebe, a što uključuje bend *[[Madredeus]]* i Manoela de Oliveiru koji je za vrijeme snimanja uživao status najstarijeg aktivnog sineasta na svijetu.

## Vanjske veze
*
* Official Website
**[http://www.allmovie.com/work/lisbon-story-134854 Lisbon Story]* at AllMovie
**[http://www.rottentomatoes.com/m/lisbon_story/ Lisbon Story]* at Rotten Tomatoes
* Deep Focus Review
Myra Breckinridge

***Myra Breckindridge*** je satirički roman američkog književnika Gorea Vidala objavljen 1968. godine, poznat kao jedno od prvih značajnijih književnih djela koje se bavi suvremenom transrodnošću. Naslovni protagonist je transžena opčarana Zlatnim dobom Hollywooda koja nedugo nakon operacije promjene spola dolazi predavati kao nastavnica na glumačkoj školi. Radnja prikazuje kako aktivno sudjeluje u orgijama, ali i kako će joj život promijeniti prometna nesreća. Vidal je roman napisao u obliku dnevnika, velikim dijelom inspiriran erotskom književnošću Anais Nin. Roman je u mnogo čemu bio odraz tadašnje seksualne revolucije u američkom društvu, odnosno razbijanja svih postojećih tabua vezanih uz seksualnost. Iako je dio kritičara, pogotovo onih konzervativne orijentacije *Myru Breckinridge*, proglasio pornografskim, roman je stekao široku bazu poklonika, a što je uključilo i Hollywood gdje je samo dvije godine kasnije snimljen istoimeni film sa Raquel Welch u glavnoj ulozi, ali koji je neslavno propao i kod publike i kritike. Godine 1974. je Vidal napisao nastavak pod naslovom *[[Myron (roman)|Myron]]*.
Seán MacBride

**Seán MacBride**  (26. siječnja 1904. - 15. siječnja 1988.) irski i međunarodni političar, te načelnik glavnog stožera IRA-e.

Seán MacBride rođen je 1904. u Parizu kao sin bojnika Johna MacBrida  i glumice i aktivistice Maude Gonne. Njegov prvi jezik bio francuski, ostao je u Parizu do Uskršnjeg ustanaka  1916. godine. Poslije je poslan u školu Mount St. Benedict's u irski grad Gorey. Pridružio se irskim dobrovoljcima  1919. kada je u dobi od 15 godina bio aktivan član u Irskom ratu za neovisnost. Protivio se potpisivanju Anglo-irskog sporazuma 1921. godina zbog čega je završio u zatvoru. 

Bio je osobni tajnik Éamonu de Valeru, radio je kao novinar u Parizu, da bio 1927. godine postao načelnik IRA-e.  Godine 1946., MacBride je osnovao republikansko socijalističku stranku Clann na Poblachta u nadi da da će zamijeniti vladajuću irsku stranku Fianna Fail. U listopadu 1947. osvojio je mjesto u Dáilu Eireannu. Na općim izborima 1948. stranka Clann na Poblachta osvaja sam deset mandata, međutim ulazi u vladu, a MacBride je izabran za ministra vanjskih poslova. 

Bio je ministar vanjskih poslova kada je Vijeće Europe izradilo Europsku konvenciju o ljudskim pravima te je jedna od ključnih osoba da se usvoji konvencija.

Jedan je od utemeljitelja Amnesty Internationala, bio je glavni tajnik Međunarodne komisije pravnika (1963. - .1971) kasnije je bio izabran za predsjednik (1968.-1974.). Od 1974. do 1985. godine presjednik je Međunarodnog mirovnog zavoda u Ženevi. Potpredsjednik je Organizacije za Europsko ekonomsku suradnju i predsjednik Odbora ministara Vijeća Europe. 

MacBrid je u Ujedinjenim narodima bio:
*Pomoćnik glavnog tajnika
*Predsjednik Glavne skupštine
*Visoki povjerenik za izbjeglice
*Visoki povjerenik za ljudska prava
*Visoki povjerenik za Namibiju
*Predsjednik UNESCO-ve Međunarodne komisije za proučavanje komunikacijskih problema

Tijekom 1950-ih, 1960-ih i 1970-ih, neumorno je radio za ljudska prava diljem svijeta.  Godine 1974. dobio je Nobelovu nagradu za mir  kasnije je dobio Lenjinovu nagradu za mir (1975.-1976.) i  UNESCO-vu srebrenu madalju za usluge (1980.). 

Umro je u Dublinu 15. siječnja 1988., u dobi od 83 godine 11 dana prije svog 84. rođendana. Pokopan je u groblju Glasnevin među irskim domoljubima u jednostavnom grobu s majkom, suprugom i sinom.

## Izvor
Medea (film, 1969)

***Medea*** () je italijansko-francusko-zapadnonjemački igrani film snimljen 1969. godine u režiji Pier Paola Pasolinija, poznat po jedinom glumačkom nastupu znamenite operne dive Marije Callas.

Film predstavlja adaptaciju istoimene tragedije starogrčkog pisca Euripida, temeljene na mitovima o Jasonu i Argonautima. Callas tumači naslovni lik, kolhidske princeze Medeje koja zbog Jasona izdaje svoje sunarodnjake, pomaže mu ukrasti Zlatno runo i dolazi sa njim u Grčku. Radnja prikazuje kako je Jason prevari, a zbog čega ona počini strašnu osvetu. Pasolini se u filmu tek dijelom držao Euripidovog teksta, te je veliki dio posvetio prikazu života i običaja u Kolhidi, koji su u njegovoj viziji slični prahistorijskoj Evropi.

## Uloge
* Maria Callas ... Medeja
* Massimo Girotti ... Kreont
* Laurent Terzieff ... Hiront kentaur
* Giuseppe Gentile ... Jason
* Margareth Clémenti ... Glauka
* Paul Jabara ... Pelija

## Vanjske veze
*Callas as Medea
*
Appunti per un'Orestiade africana

***Appunti per un'Orestiade africana*** () je italijanski dokumentarni film snimljen 1970. godine u režiji Pier Paola Pasolinija. Nastao je tokom priprema za Pasolinijev nikad započeti igrani film temeljen na *[[Orestija|Orestiji]]*, ciklusu tragedija starogrčkog pisca Eshila. Pasolini je namjeravao film snimiti u Africi sa lokalnim glumcima, te je otišao na putovanje. Od snimaka napravljenih tokom putovanja je kasnije napravio cjelovečernji film koji se smatra vrijednim zbog toga što je zabilježio autentične običaje i život afričkih domorodaca.

## Vanjske veze
*
Paul-Henri Spaak

**Paul-Henri Spaak** (25. januar 1899 - 31. jul 1972) bio je belgijski socijalistički političar, diplomat i državnik, najpoznatiji po tome što se, zajedno sa Robertom Schumanom i Jeanom Monnetom, smatra glavnim tvorcem političkih institucija od kojih potiče današnja Europska unija.

Rođen u uglednoj i uticajnoj porodici Spaak, u domovini je slavu stekao kao teniser i advokat, prije nego što se 1935. priključio Belgijskoj radničkoj partiji, a potom, uz nekoliko prekida, služio kao belgijski ministar vanjskih poslova od 1939. do 1966. godine. Spaak je za vrijeme Drugog svjetskog rata i njemačke okupacije služio u belgijskoj vladi u izbjeglištvu te je sa svojim nizozemskim i luksemburškim kolegama 1944. godine sklopio sporazume o carinskoj uniji temeljem kojih će nakon rata biti stvoren Beneluks, svojevrsno jezgro i model za buduće evropske intergracije. Spaak je u tri navrata - od 1938. do 1939. godine, 1946. te od 1947. do 1949. godine - služio i kao premijer. Godine 1952. je postao predsjednik Evropske komisije za ugljen i čelik te bio jedan od tvoraca Rimskog sporazuma kojim je 1957. godine stvorena Evropska ekonomska zajednica. Spaak je od 1957. do 1961. služio kao generalni sekretar NATO-pakta. 

## Vanjske veze
Myra Breckinridge (film)

***Myra Breckinridge*** je američka filmska komedija snimljena 1970. godine u režiji Mikea Sarnea. Predstavlja adaptaciju istoimenog romana Gorea Vidala. Protagonistica, čiji lik tumači Raquel Welch, je transžena koja, nedugo nakon operacije promjene spola od svoga ujaka, izdajući se za vlastitu suprugu, nastoji ishoditi novac. Radnja prikazuje kako umjesto toga dobiva posao u njegovoj glumačkoj školi gdje prolazi kroz niz seksualnih pustolovina. Nastao u jeku seksualne revolucije, *Myra Breckinridge* je zamišljen kao film koji je trebao iskoristiti kolaps dotadašnjih hollywoodskih tabua u prikazu seksualnosti. Umjesto toga je završio kao apsolutni promašaj i kod publike i kod kritike, a status promašaja mu je osam godina kasnije potvrđen kada je ušao u izbor autora znamenite knjige *[[The Fifty Worst Films of All Time|Pedeset najgorih filmova svih vremena]]*.

## Uloge
* Raquel Welch ... Myra Breckinridge 
* Rex Reed ... Myron Breckenridge 
* John Huston ... Buck Loner
* Mae West ... Leticia Van Allen
* Farrah Fawcett ... Mary Ann Pringle
* Roger C. Carmel ... Dr. Randolph Spencer Montag
* Roger Herren ... Rusty Godowski
* George Furth ... Charlie Flager, Jr.
* Calvin Lockhart ... Irving Amadeus
* Jim Backus ... Doctor
* John Carradine ... Kirurg
* Andy Devine ... Coyote Bill
* Grady Sutton ... Kid Barlow
* Robert Lieb ... Charlie Flager, Sr.
* Skip Ward ... Chance
* Kathleen Freeman ... Bobby Dean Loner
* B.S. Pully ... Tex
* Buck Kartalian ... Jeff
* Monte Landis ... Vince
* Tom Selleck ... Stud
* Toni Basil ... Djevojka sa cigaratema
* Dan Hedaya ... Pacijent u bolnici
* William Hopper ... Sudac Frederic D. Cannon (nenaveden na špici)

## Izvori

## Vanjske veze
* 
* 
*
Chakra (film)

***Chakra*** je indijski igrani film snimljen 1981. godine na hindiju u režiji Rabindre Dharmaraja. Po žanru je drama, a protagonistica, čiji lik tumači Smita Patil je žena koja je sa sinom došla živjeti u Bombay pobjegavši iz provincije gdje je bila žrtvom silovanja i gdje joj je muž ubijen od policije. Radnja prikazuje kako se suočava sa siromaštvom, ali i održava ljubavne veze sa dva muškarca - kamiondžijom Annom (čiji lik tumači Kulbhushan Kharbanda) i sitnim kriminalcem Lookom (čiji lik tumači Naseeruddin Shahn - od kojih potonji ima negativan uticaj na njenog sina Benwu (čiji lik tumači Ranjit Chowdry). *Chakra* se isticao socijalnim angažmanom, a osim temom je i stilom pripadao pokretu Parallel Cinema, koji se često navodi kao art alternativa Bollywoodu. Prikazan je na Filmskom festivalu u Locarnu gdje je osvojio Zlatni leopard.

## Distribution
* Smita Patil : Amma
* Naseeruddin Shah : Looka
* Kulbhushan Kharbanda : Anna
* Rohini Hattangadi : Laxmi
* Ranjit Chowdhry : Benwa 
* Salim Ghouse : Raghu
* Anjali Paigankar : Chenna

## Vanjske veze
* 
* Chakra at parallelcinema.blogspot.com
The Boatniks

***The Boatniks*** () je američka filmska komedija snimljena 1970. godine u režiji Normana Tokara. Protagonist, čiji lik tumači Robert Morse je mladi, neiskusni i nespretni časnik Obalne straže. Radnja prikazuje kako će, sticajem okolnosti, pomrsiti planove bandi kriminalaca koja ukradene dragulje nastoji prokrijumčariti iz SAD.

## Uloge
* Robert Morse ... Potporučnik Garland
* Stefanie Powers ... Kate
* Phil Silvers ... Harry Simmons
* Norman Fell ... Max
* Mickey Shaughnessy ... Charlie
* Wally Cox ... Jason
* Don Ameche ... Kapetan Taylor
* Joey Forman ... Por. Jordan
* Vito Scotti ... Pepe Galindo
* Tom Lowell ... Wagner
* Robert Hastings ... Narednik Walsh
* Sammy Jackson ... Garlotti
* Joe E. Ross ... Ludi mornar
* Judith Jordan ... Tina
* Al Lewis ... Bert
* Midori ... Chiyoko Kuni
* Kelly Thordsen ... Policajac na motociklu
* Gil Lamb ... Mr. Mitchell

## Napomene

## Izvori

## Vanjske veze
* 
* 
*
Calvin Lockhart

**Calvin Lockhart** (rođen kao **Bert McClossy Cooper**; 18. oktobar 193429. mart 2007) bio je bahamsko-američki glumac, najpoznatiji po nastupima u blaxploitation filmovima početkom 1970-ih.

## Filmografija

**Venere creola* (1961) - Melchiorre
**[[Cleopatra (1963 film)|Cleopatra]]* (1963) - Manja uloga (nenaveden)
**Family Christmas* (1965) (TV)
**[[Talking to a Stranger]]* (1966) (mini) TV serija - Leonard
**Girl in a Black Bikini* (1967) TV serija - Lee Anderson
**Drums Along the Avon* (1967) (TV) - Vozač autobusa 
**[[The Mercenaries (1968 film)|The Mercenaries]]* (1968) - Predsjednik Mwamini Ubi
**[[A Dandy in Aspic]]* (1968) - Brogue
**Light Blue* (*[[The Wednesday Play]]*) (1968) (TV) - Damon Page
**[[Only When I Larf (film)|Only When I Larf]]* (1968) - Ali Lin
**[[Salt and Pepper (film)|Salt and Pepper]]* (1968) - Jones
**[[Nobody Runs Forever]]* (1968) - Jamaica
**[[Joanna (1968 film)|Joanna]]* (1968) - Gordon
**[[Halls of Anger]]* (1970) - Quincy Davis
**[[Leo the Last]]* (1970) - Roscoe, svodnik
**[[Cotton Comes to Harlem]]* (1970) - Vlč. Deke O'Malley
**[[Myra Breckinridge (film)|Myra Breckinridge]]* (1970) - Irving Amadeus
**[[Melinda (film)|Melinda]]* (1972) - Frankie J. Parker
**Le Grabuge* (1973) - Pablo
**Contratto carnale* (1974) - Ruma/Kofi
**[[The Beast Must Die (1974 film)|The Beast Must Die]]* (1974) - Tom Newcliffe
**[[Uptown Saturday Night]]* (1974) - Silky Slim
**[[Honeybaby, Honeybaby]]* (1974) - Liv
**[[Good Times]]* (1978) (TV) - Raymond, kockar i rođak Florida Evansa
**[[Let's Do It Again (1975 film)|Let's Do It Again]]* (1975) - Biggie Smalls
**The Marijuana Affair* (1975)
**The Baron* (1977) - Jason
**[[Starsky & Hutch]]* (1978) - Allen 'Angel' Walter
**[[The Baltimore Bullet]]* (1980) - Snow White
**[[Coming to America]]* (1988) - Pukovnik Izzi
**[[Wild at Heart (film)|Wild at Heart]]* (1990) - Reggie
**[[Predator 2]]* (1990) - Kralj Willie
**[[Twin Peaks: Fire Walk with Me]]* (1992) - Električar
**[[Rain (2008 film)|Rain]]* (2008) - Samuel
**Twin Peaks: The Missing Pieces* (2014) - Električar (arhivske snimke iz 1992. godine)

## Izvori

## Vanjske veze
*
*McLellan, Dennis, "Calvin Lockhart, 72; Bahamian-born actor". *The Los Angeles Times*, April 7, 2007.
*The Cocoa Lounge Remembers Calvin Lockhart, Biography. Cocoalounge.com
Robert Morse

**Robert Alan Morse** (18. maj 1931 - ) je američki glumac i pjevač koji je 1960-ih stekao slavu nastupima u broadwayskim mjuziklima, a koji je mlađoj publici poznat po ulozi Bertrama Coopera u popularnoj TV-seriji *[[Mad Men]]*.

## Vanjske veze
* 
*
The Games (film)

***The Games*** () je britanski igrani film snimljen 1970. godine u režiji Michaela Winnera. Po žanru je sportska drama, a radnja se događa na Olimpijskim igrama u Rimu. Protagonisti, koje tumače Michael Crawford, Ryan O'Neal, Charles Aznavour i Athol Compton, su britanski, američki, čehoslovački i australijski natjecatelji u maratonu koje osim suparništva muče i različiti lični problemi.

## Izvori

## Vanjske veze
*
Crvena zvona

***Crvena zvona*** ()), također poznat i kao ***Meksiko u plamenu*** (; ) je sovjetsko-meksičko-italijanski biografsko-pustolovni film snimljen 1982. godine u režiji Sergeja Bondarčuka. Temelji se na knjizi *Insurgent Mexico* američkog novinara Johna Reeda, napisanoj nakon što je kao novinar pratio revoluciju u Meksiku. Film u kome Reedovu ulogu tumači Franco Nero je rađen paralelno sa filmom *[[Crvena zvona II]]* koji prikazuje kasnije Reedove doživljaje u Rusiji za vrijeme Oktobarske revolucije, a koji će biti premijerno prikazan sljedeće godine. *Crvena zvona*, koja su se u doba Hladnog rata često tumačila kao svojevrsni sovjetski odgovor na hollywoodski temom srodni i Oscarom nagrađeni film *[[Reds (film)|Crveni]]*, su prikazani na Festivalu u Karlovym Varyma gdje su osvojila Kristalni globus.

## Uloge
* Franco Nero ... John Reed
* Ursula Andress ... Mabel Dodge
* Jorge Luke ... Emiliano Zapata
* Eraclio Zepeda ... Pancho Villa
* Blanca Guerra ... Isabel
* Sydne Rome ... Louise Bryant

## Povezano
**[[Reed, México insurgente]]*

## Vanjske veze
*
Maledetti vi amerò

***Maledetti vi amerò*** () je italijanski igrani film snimljen 1980. godine u režiji Marca Tullija Giordane. Po žanru je drama, a protagionist, koga tumači Flavio Bucci je nekadašnji radikalno lijevi militant i veteran protesta 1968. godine koji se vraća u Italiju nakon višegodišnjeg boravka u Venezueli. Radnja pokazuje kako se teško miri kako sa time da su njegovi prijatelji i suborci napustili ideale i prepustili se buržujskom životu, ali i zbunjujućim nasiljem kojem je izložena tadašnja Italija. *Maledetti vi amerò* je na Festivalu u Locarnu osvojio Zlatni leopard.

## Uloge
* Flavio Bucci – Riccardo, detto Svitol
* Biagio Pelligra – Commissario
* Micaela Pignatelli – Letizia
* Alfredo Pea – Vincenzo
* Anna Miserocchi – La madre
* Agnès Nobecourt – Guya (as Agnès de Nobecourt)
* Pasquale Zito
* Massimo Jacoboni
* Franco Bizzoccoli – Partigiano
* Stefano Manca di Villahermosa – Carlino
* David Riondino – Beniamino

## Vanjske veze
*
Storie di ordinaria follia

***Tales of Ordinary Madness*** () je italijansko-francuski igrani film 1981. godine. Po žanru je drama sa primjesama erotike, a temelji se na motivima istoimene zbirke priča američkog književnika Charlsa Bukowskog. Protagonist, čiji lik tumači Ben Gazzara, je Charles Serking, daroviti pjesnik na čiji život veliki uticaj ima alkoholizam, čije se destruktivne posljedice posebno odražavaju na njegove odnose sa ženama. Radnja prikazuje kako započinje stratstvenu ljubavnu vezu sa prostitutkom (čiji lik tumači Ornella Muti), a koja će tragično završiti. *Tales of Ordinary Madness*, koji je, kao i mnogi Ferrerijevi filmovi, nastojao šokirati publiku grotesknošću i eksplicitnošću sadržaja, je loše prošao kod američkih, a dobro kod evropskih kritičara. Godine 1981. je na Filmskom festivalu u San Sebastianu osvojio Zlatnu školjku.

## Vanjske veze
*